Diari Oficial de la Generalitat Valenciana


Sumari del DOGV 9884, del 03-07-2024 (2024/6283)

RESOLUCIÓ de 25 de juny de 2024, de la directora general de Personal, per la qual es declara desert el concurs de trasllats per a la provisió de places bàsiques vacants d'empleat o empleada de bugaderia d'institucions sanitàries dependents de la Conselleria de Sanitat convocat per Resolució de 16 de maig de 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9884

Data del DOGV
:   03-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/6283


Data del document
:   25-06-2024

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Conselleria Sanitat

RESOLUCIÓ de 25 de juny de 2024, de la directora general de Personal, per la qual es declara desert el concurs de trasllats per a la provisió de places bàsiques vacants d'empleat o empleada de bugaderia d'institucions sanitàries dependents de la Conselleria de Sanitat convocat per Resolució de 16 de maig de 2024. [2024/6283]  
Per Resolució de 16 de maig de 2024, de la directora general de Personal, per la qual es convoca un concurs de trasllats per a la provisió de diverses places de personal estatutari de gestió i servicis de diferents categories professionals declarades a extingir dels subgrups C1, C2 i AP d'institucions sanitàries dependents de la Conselleria de Sanitat (DOGV 9857, 27.05.2024), que s'especifiquen en l'annex I, el qual inclou places bàsiques vacants de la categoria d'empleat o empleada de bugaderia.  
  
De conformitat amb la base 3 de la convocatòria, el termini de presentació de sol·licituds per a la participació en el concurs de trasllats es va iniciar el 28 de maig de 2024 i va finalitzar el 17 de juny de 2024. Transcorregut este termini de presentació de sol·licituds, s'ha comprovat que no s'ha presentat cap sol·licitud de participació en la categoria d'empleat o empleada de bugaderia.  
Per tot això, de conformitat amb el que es disposa en la base 6 de la convocatòria, en virtut de la competència atribuïda per l'article 17 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat (DOGV 9661, 14.08.2023), resolc:  
Declarar desert el concurs de trasllats per a la provisió de diverses places bàsiques vacants d'empleat o empleada de bugaderia d'institucions sanitàries dependents de la Conselleria de Sanitat, convocat per Resolució de 10 d'abril de 2024, de la directora general de Personal (DOGV 9857, 27.05.2024), per falta de persones sol·licitants.  
  
La present resolució definitiva, que posa fi a la via administrativa, podrà ser impugnada per les persones interessades mitjançant la interposició del recurs contenciós administratiu davant el Jutjat Contenciós Administratiu de la ciutat de València, en el termini de dos mesos, comptats a partir de l'endemà de la publicació, de conformitat amb el que es disposa en l'article 123 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, o potestativament, podran interposar recurs de reposició, en el termini d'un mes des de l'endemà de la publicació, davant la Direcció General de Personal, de conformitat amb els articles 123 i 124 de la referida Llei 39/2015 d'1 d'octubre, del procediment administratiu comú de les administracions públiques.  
Tot això sense perjuí que s'utilitze qualsevol altre recurs que s'estime convenient.  
  
València, 25 de juny de 2024. La directora general de Personal: María Amparo Pinazo Gamir.